Джафаррин Рамазан Джафаран хва

Джафаррин Рамазан Джафаран хва (1957 йисан 21 апрелдиз, ЦӀийи Къуруш, Хасавюрт район) — Дагъустандин сиясатдин крахъан, республикадин вице-премьер я.

Генерал-майор я.

 Уьмуьрдин рехъ 

Рамазан Джафаров 1957-лагьай йисан 21-лагьай апрелдиз Хасавюрт райондин ЦӀийи Къуруша дидедиз хьана.

1983-лагьай йисуз СССР-дин КГБ-дин Лап вини дережадин мектеб акьалтӀарна.

Къуллугъ ада СССР-дин КГБ-дин ва УФ-дин сергьят хуьзвай кьушунра авуна.

Ам СНГ-дин сергьятдин кьушунрин регьберрин шурадин координациядин къуллугъдин оперативный кӀвалахунин ва къанунрин таъминвилин рекьяй отделдин кьиле акъвазнавай тир. Таджикистанда авай Урусатдин сергьятдин къуллугъдин регьбердин эвез тир.

2013-лагьай йисан 11-лагьай февралдиз Дагъустандин Кьилин везифаяр вахтуналди тамамарзавай Рамазан Абдулатипова вичин къарардалди Рамазан Джафаров вице-премьердин везифаяр тамамарзавай чкадал тайинарнаДагъустандин Кьилин сайт — Джафаровакай .

2013-лагьай йисан 13-лагьай сентябрдиз Абдулатипован къарардалди Джафаров цӀийи кьилелай вице-премьердин чкадал тайинарнаРИА «Новости» — Дагъустандин Кьили кӀуьд министр тайинарна.

2018-лагьай йисан 5-лагьай февралдиз Дагъустандин Кьилин везифаяр вахтуналди тамамарзавай Владимир Васильева вири гьакимат къуллугъдай акъудна, амма Джаровавай вичин чка хуьз хьанаТАСС — Дагъустандин Кьилин везифаяр вахтуналди тамамарзавайда республикадин гьакимат къуллугъдай акъудна.

2018-лагьай йисан 9-лагьай ноябрдиз Дагъустандин кьил Владимира Васильева Рамазан Джафаров вице-премьердин чкадал тайинарнаЛезги газет — Рамазан Джафар ДР-дин вице-премьердин чкадал тайинарна.

Рамазан Джафаров — тешкил авунвай тахсиркарвилиз, экстремизмдизни инсанар маса гун-къачуниз аксивал авунин рекьяй специалист язваЧерновик — Чи жегьилвилин кӀеретӀ — 2.

 Хзан 

Адаз пабни кьве аял ава.

Адан стха Седредин Джафаров — Кизилюрт шегьердин кьилин эвез яКизилюрт администрациядин сайт — Администрациядин кьилин эвезар .

 Баянар 

Категория:СССР-дин КГБ-дин Лап вини дережадин мектеб акьалтӀарнавайбур